Tasekla taqbaylit tbedd ɣef ugraw adelsan n timawit akken daɣen ad d-naf tbedd ɣef ugraw n tira, tettwasen seg zik belli tesɛa agerruj meqqen imi tɛedda-d seg snat talliyin, di tazwara tella-d s timawit, yal yiwen yettawi-tt i wayeḍ, abrid id-tewwi ɣezzif i yeddan s cfawat acku di tmetti tamensayt ur semrasen ara tira ssawaḍen ayen bɣan s wawal. Taseklaagi tettruhu seg yimi ɣer umezzuɣ seg wa ɣer wa imi iyi-s id senfalayen ihulfan-nsen d wayen ttidiren am tmucuha, timɛayin, timesɛraq, inzan d tewsatin nniḍen. Timawit d tigejedi i ɣef tbedd tmetti taqbaylit taqburt, tiwsatin-is deg-s tamusni d tusna cudent atas ɣer tmagit d yidles amaziɣ d tidak yeqqnen daɣen ɣer umezrug.